paragraph_text: Nadbiskupska kapelica (talijanski: Capella Arcivescovile) je vrlo važan ranokršćanski spomenik u talijanskom gradu Ravenni. Ona je najmanja od osam spomenika upisanih na UNESCO-ov popis mjesta svjetske baštine u Europi 1996. godine pod imenom: "Ranokršćanski spomenici i mozaici u Ravenni" kao "jedini ranokršćanski oratorij koji je preživio do danas".